"The Thunder Rolls" ni wimbo uliotolewa na msanii wa Muziki wa Country wa Marekani Garth Brooks. Iliingia uwanjani katika albamu yake ya pili No Fences na pia ikaonekana katika albamu zake The Hits, The Limited Series na Double Live. "The Thunder Rolls" ulitungwa na Garth Brooks akishirikiana na Pat Alger na ulikuwa wimbo wa sita wa Brooks ulioongoza (nafasi ya kwanza) katika chati za country. Mwanzoni ulirekodiwa na Tanya Tucker, lakini haukutolewa hadi ulipoonekana katika albamu yake ya jina hilo mnamo 1995. Toleo lake lilishirikisha ubeti wa tatu ambao Brooks mwenyewe aliazimia kuutumia katika toleo lake lakini hakufanya hivyo kulingana na ushauri wa mtayarishi Allen Reynolds. Urefu: 3:42 Key: D Minor "The Thunder Rolls" unasimulia hadithi ya mke ambaye anangoja hadi usiku wa manane ili mumewe aje nyumbani. Anapoingia nyumbani, mkewe ananusa manukato ya mwanamke mwingine katika nguo za mumewe. Tukio hili linatendeka wakati wa dhoruba, kama ishara ya masaibu ya ndoa hii. Awali wimbo huu ulikuwa na ubeti wa tatu ambapo mke huyu anakimbilia kabati lake la nguo ili kuchukua bunduki, akijiambia kuwa kamwe hatakuwa akijiuliza tena mumewe yuko wapi.